Diari Oficial de la Generalitat Valenciana


Sumari del DOGV 7508, del 20-04-2015 (2015/3439)

RESOLUCIÓ de 30 de setembre de 2013, de la Direcció General d'Energia, per la qual s'atorga autorització administrativa per a la construcció de la modificació de la instal·lació elèctrica del parc eòlic La Losilla, per canvi d'ubicació de la subestació, situada en el terme municipal d'Ayora, i s'aprova l'annex al projecte d'execució (expedient ATREGI/2003/37/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3439


Data del document
:   30-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 30 de setembre de 2013, de la Direcció General d'Energia, per la qual s'atorga autorització administrativa per a la construcció de la modificació de la instal·lació elèctrica del parc eòlic La Losilla, per canvi d'ubicació de la subestació, situada en el terme municipal d'Ayora, i s'aprova l'annex al projecte d'execució (expedient ATREGI/2003/37/46). [2015/3439]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb dates 31 d'octubre i 2 de novembre de 2001, a instàncies de Guadalaviar Consorcio Eólico Alabe - Enerfín, SA, amb domicili social a Madrid, avinguda d'Europa, 18, parc empresarial La Moraleja, en relació amb l'aprovació del pla energètic de la zona 10 del pla eòlic de la Comunitat Valenciana que preveu instal·lacions ubicades en els termes municipals de Jarafuel, Jalance i Ayora per a la instal·lació de quatre parcs eòlics denominats La Losilla, Villanueva, Villanueva-fase II i Boira.  
  
Vist l'escrit presentat amb data 22 d'octubre de 2002 davant de la Conselleria d'Indústria, Comerç i Energia, pel qual se sol·licita l'autorització administrativa i la declaració d'utilitat pública en concret per a la construcció de la instal·lació elèctrica del parc eòlic La Losilla, ubicat en el terme municipal d'Ayora a la província de València, al qual s'adjuntava l'avantprojecte de l'esmentat parc eòlic firmat pel tècnic titulat competent i visat pel col·legi oficial corresponent.  
Vist l'escrit presentat amb data 12 d'abril de 2007 davant de la Direcció General d'Energia, en el qual se sol·licita l'autorització administrativa, l'aprovació de projecte i la declaració d'utilitat pública per a la construcció de la instal·lació elèctrica del parc eòlic La Losilla, al qual s'adjuntava el projecte d'execució de l'esmentat parc eòlic firmat pel tècnic titulat competent i visat pel col·legi oficial corresponent.  
Resultant que per la Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 10 del pla eòlic de la Comunitat Valenciana, presentats per l'empresa Guadalaviar Consorcio Eólico Alabe - Enerfín, SA.  
  
Resultant que, amb data 30 de març de 2007, es va formalitzar una resolució del conseller d'Infraestructures i Transport, per la qual s'autoritza, entre altres, la transmissió a favor d'Alabe, SA, dels drets que té Guadalaviar Consorcio Eólico Alabe - Enerfín, SA, sobre els parcs eòlics Boira i La Losilla, pertanyents a la zona 10 del pla eòlic de la Comunitat Valenciana.  
Resultant que, amb data 24 d'abril de 2007 es va formalitzar una resolució del conseller d'Infraestructures i Transport, per la qual s'autoritzava la transmissió a favor d'Acciona Eólica de Levante, SL, dels drets que té fins a eixe moment Alabe, SL, sobre les zones 10,12 i 15 del pla eòlic de la Comunitat Valenciana.  
Resultant que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, i Les normes del pla eòlic de la Comunitat Valenciana, que van ser sotmesos els projectes de pla especial, avantprojectes de parcs eòlics amb la relació de béns i drets afectats i estudi d'impacte ambiental de la zona 10, per mitjà d'anuncis en el Butlletí Oficial de la Província de València número 247, de 17 d'octubre de 2003, el Diari Oficial de la Generalitat Valenciana número 4614, de 23 d'octubre de 2003, i en el diari El Mundo del dia 4 de novembre de 2003, es van presentar 28 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que van ser degudament informats pel Servici Territorial d'Indústria de València i la Direcció General d'Energia, informes que hi ha en l'expedient d'aprovació del pla especial d'ordenació de la zona 10.  
  
Resultant que de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 10, separates dels avantprojectes, amb vista al fet que presten la conformitat o l'oposició a l'autorització sol·licitada, junt amb la relació concreta i individualitzada dels béns i drets afectats, per a l'exposició al públic.  
Resultant que de conformitat amb el que s'ha establit per l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre, així mateix, la separata dels avantprojectes dels parcs eòlics de la zona 10 a:  
· Conselleria de Territori i Habitatge (Servici Territorial de València)  
· Ministeri de Medi Ambient, Confederació Hidrogràfica del Xúquer  
  
· Conselleria d'Agricultura, Pesca i Alimentació (Servici Territorial de València)  
· Telefónica, SA  
Amb vista que presten la conformitat o l'oposició a l'autorització sol·licitada.  
Resultant que de conformitat amb el que s'ha establit per l'article 127 del Reial Decret 1955/2000, es va traslladar al sol·licitant els pronunciaments dels ajuntaments i dels organismes esmentats, que van ser degudament contestats.  
Resultant que hi ha en l'expedient els pronunciaments dels ajuntaments i dels organismes esmentats, així com les contestacions del sol·licitant.  
Resultant que, amb data 9 de juny de 2004, el conseller d'Infraestructures i Transport aprova provisionalment el pla especial d'ordenació de la zona 10.  
Resultant que, per mitjà de la Resolució de 30 de novembre de 2005, la Direcció General de Gestió del Medi Natural de la Conselleria de Territori i Habitatge va formular una declaració d'impacte ambiental en la qual s'estima acceptable des del punt de vista ambiental el projecte d'instal·lacions eòliques de la zona 10, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental.  
Resultant que per mitjà de la Resolució de 29 de juny de 2006, del conseller de Territori i Habitatge, es va aprovar definitivament el pla especial d'ordenació de la zona 10.  
Resultant que per mitjà de la Resolució del conseller d'Infraestructures i Transport de 18 d'abril de 2007, es va formalitzar L'aprovació del pla energètic de la zona 10 per a la implantació dels parcs eòlics La Losilla, Villanueva, Villanueva-fase II i Boira, en els termes municipals de Jarafuel, Jalance i Ayora, d'acord amb el que establix l'article 9 de les normes del pla eòlic contingudes en l'annex de l'Acord de 26 de juliol de 2001, pel qual s'aprova el pla eòlic de la Comunitat Valenciana.  
  
Resultant que amb data 8 d'octubre de 2007, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, va formular la resolució complementària a la declaració d'impacte ambiental, per la qual s'estima acceptable l'execució de les infraestructures eòliques de la zona 10, amb les condicions que s'arrepleguen en l'apartat segon de la part dispositiva de la resolució mencionada.  
Resultant que per Resolució de la Direcció General d'Energia de 7 de desembre de 2007, es va atorgar a Acciona Eólica de Levante, SL, l'autorització administrativa, l'aprovació de projecte i la declaració d'utilitat pública per a la construcció de la instal·lació elèctrica del parc eòlic La Losilla, situada en el terme municipal d'Ayora, a la província de València, amb les característiques següents:  
- Potència total: 24 MW.  
- Nombre d'aerogeneradors: 16.  
- Potència unitària: 1,5 MW.  
- Subestació transformadora formada per:  
· Sistema de 132 kV, compost per:  
- Una posició de línia connexió amb la ST Ayora.  
- Una posició de transformador.  
- Un transformador de potència trifàsic 132/12 kV de 50 MVA parc eòlic La Losilla.  
· Un sistema de 12 kV, tipus interior, en cel·les d'aïllament en aire compost per:  
- Tres cel·les d'arribada del parc eòlic La Losilla.  
- Una cel·la d'eixida al transformador de potència.  
- Una cel·la de protecció del transformador de servicis auxiliars.  
- Una cel·la de neutre artificial.  
- Pressupost: 70.891.022,79 euros.  
Resultant que amb data 19 de juny de 2009, per resolució del Servici Territorial d'Energia de València es va atorgar autorització d'explotació del parc eòlic La Losilla.  
Resultant que amb data 30 de novembre de 2010 es rep en el Servici Territorial d'Indústria i Innovació l'ofici de la Conselleria de Medi Ambient, Aigua, Urbanisme i Habitatge, pel qual s'informava que l'execució de la subestació elèctrica del parc eòlic La Losilla i part de la línia elèctrica d'evacuació, no s'ajustaven a la declaració d'impacte ambiental, i se sol·licitava la remissió de la documentació per a la avaluació ambiental.  
Vist l'escrit de 17 de juny de 2011, presentat per Acciona Eólica de Levante, SL, davant de la Direcció General d'Energia, registre d'entrada número 6.220 de l'Agència Valenciana de l'Energia de 7 de juliol de 2011, en el qual se sol·licitava l'autorització administrativa i l'aprovació de projecte per a la modificació del parc eòlic La Losilla per canvi d'ubicació de la seua subestació, a què s'adjunta l'annex de modificació al projecte de parc eòlic Losilla per canvi d'ubicació de la subestació i l'annex a l'estudi d'impacte ambiental. Amb data 7 de setembre de 2011, registre d'entrada número 6.518 es presenta una instància normalitzada davant del Servici Territorial d'Energia de València.  
  
Resultant que en el període d'informació pública, que va ser sotmesa la modificació de la instal·lació elèctrica del parc eòlic La Losilla, situada en la zona 10 del pla eòlic de la Comunitat Valenciana, per mitjà d'anuncis en el Butlletí Oficial de la Província de València número 305, de 24 de desembre de 2011, el Diari Oficial de la Comunitat Valenciana número 6683, de 2 de gener de 2012, i en el diari Levante, El Mercantil Valenciano del dia 1 de febrer de 2012, no s'han presentat al·legacions particulars.  
Resultant que de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament d'Ayora, únic terme municipal afectat pel traçat de la línia elèctrica, la separata de l'annex al projecte de modificació de la línia esmentada, als efectes d'establir les condicions tècniques procedent, ja que no s'ha rebut cap informe, per la qual cosa s'entén la seua conformitat a la instal·lació.  
Resultant que mitjançant la Resolució de 31 de gener de 2013, del director general d'Avaluació Ambiental i Territorial, complementària de la declaració d'impacte ambiental, es consideren acceptables, des del punt de vista ambiental, les modificacions corresponents al parc eòlic La Losilla i els seus sistema d'evacuació, sempre que es complisquen les condicions establides en el punt segon de la resolució complementària esmentada.  
Resultant que amb data 29 de maig de 2013, registre d'eixida número 10.967 de la Conselleria d'Economia, Indústria, Turisme i Ocupació, es va remetre l'ofici a la Direcció General de Gestió del Medi Natural, en el qual se sol·licitava l'informe de compatibilitat amb la normativa urbanística vigent a la Comunitat Valenciana i les normes del pla eòlic, del procediment administratiu consistent en l'aplicació de l'article 19.3 de les normes del pla eòlic de la Comunitat Valenciana, que permet la modificació del pla especial per mitjà de l'aprovació del projecte de la instal·lació.  
Resultant que, en resposta a l'ofici citat en el paràgraf anterior, la Subdirecció General d'Avaluació Ambiental i Territorial, a través de l'ofici de 26 de juny de 2013, remés a esta Direcció General d'Energia, registre d'entrada número 15.887 de 15 de juliol de 2013, de la Conselleria d'Economia, Indústria, Turisme i Ocupació, manifesta que la modificació és assimilable als supòsits previstos en l'article 19.3 de les normes del pla eòlic, en relació amb la modificació del pla especial de la zona 10.  
Vist l'expedient amb referència ATREGI/2003/37/46 (modificació del parc eòlic La Losilla per canvi d'ubicació de la subestació), incoat pel Servici Territorial d'Energia de la Conselleria d'Economia, Indústria i Comerç (ara Conselleria d'Economia, Indústria, Turisme i Ocupació) a instàncies d'Acciona Eólica de Levante, SL, relatiu a la sol·licitud de 17 de juny de 2011, d'autorització administrativa i aprovació de projecte, per a la construcció de la modificació del parc eòlic La Losilla per canvi d'ubicació de la subestació, que afecta el terme municipal d'Ayora a la província de València, a què s'adjunta l'annex de modificació al projecte de parc eòlic La Losilla per canvi d'ubicació de la subestació, firmat pel tècnic titulat competent i visat pel col·legi oficial corresponent.  
  
Considerant que es complixen les condicions d'aplicació de l'article 19.3 de les normes del pla eòlic de la Comunitat Valenciana, de manera que, per mitjà de l'aprovació del projecte de modificació de la instal·lació elèctrica del parc eòlic La Losilla queda modificat el pla especial d'ordenació de la zona 10.  
Vistos els oficis de dates 26 d'abril i 24 de juliol de 2013, del Servici Territorial d'Energia de València, de remissió de l'expedient per a la seua conclusió amb l'atorgament de l'autorització administrativa i l'aprovació de projecte.  
Resultant que la modificació de la instal·lació elèctrica del parc eòlic La Losilla, se circumscriu a la subestació associada, i es concreta en un canvi d'ubicació sense variació de les característiques tècniques de la instal·lació.  
Considerant que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Considerant que Acciona Eólica de Levante, SL té la capacitat legal, tècnica i economicofinancera requerida en l'article 21.2.d) de la Llei 54/1997, de 27 de novembre, del Sector Elèctric, per a la realització de les instal·lacions projectades.  
Considerant la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la Resolució d'aprovació del pla energètic de la zona 10, del conseller d'Infraestructures i Transport, de 18 d'abril de 2007.  
Esta Direcció General d'Energia resol:  
  
Primer  
Atorgar a Acciona Eólica de Levante, SL l'autorització administrativa per a la modificació de la instal·lació elèctrica del parc eòlic La Losilla, per canvi d'ubicació de la subestació associada, ubicada en el terme municipal d'Ayora a la província de València, sense modificació de les seues característiques tècniques, que es mantenen i són les següents:  
  
- Potència total: 24 MW.  
- Nombre d'aerogeneradors: 16.  
- Potència unitària: 1,5 MW.  
- Subestació transformadora formada per:  
· Sistema de 132 kV, compost per:  
- Una posició de línia connexió amb la ST Ayora.  
- Una posició de transformador.  
- Un transformador de potència trifàsic 132/12 kV de 50 MVA parc eòlic La Losilla.  
· Un sistema de 12 kV, tipus interior, en cel·les d'aïllament en aire compost per:  
- Tres cel·les d'arribada del parc eòlic La Losilla.  
- Una cel·la d'eixida al transformador de potència.  
- Una cel·la de protecció del transformador de servicis auxiliars.  
- Una cel·la de neutre artificial  
La present resolució queda sotmesa a les condicions següents:  
1. La present autorització s'atorga sense perjuí de les concessions i les autoritzacions que siguen necessàries, d'acord amb les disposicions que siguen aplicables.  
2. Les condicions establides en l'apartat segon de la part dispositiva de la declaració d'impacte ambiental de 30 de novembre de 2005, de la directora general de Gestió del Medi Natural, les establides en la Resolució complementària de 8 d'octubre de 2007, de la mateixa direcció general i en la Resolució complementària de 31 de gener de 2013, del director general d'Avaluació Ambiental i Territorial.  
  
3. Les condicions establides en la Resolució de 29 de juny de 2006, del conseller de Territori i Habitatge d'aprovació definitiva del pla especial d'ordenació de la zona 10.  
4. Les condicions establides en l'apartat tercer de la part dispositiva de la Resolució d'aprovació del pla energètic de la zona 10 del pla eòlic de la Comunitat Valenciana de 18 d'abril de 2007.  
  
D'acord amb el que establix l'article 15 de Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de Projectes, s'incorporen les condicions establides en la Resolució complementària de la declaració d'impacte ambiental, de 31 de gener de 2013, del director general d'Avaluació Ambiental i Territorial, que se citen a continuació:  
  
1. En el termini de nou mesos, comptador des de la notificació d'esta resolució complementària, es reduirà l'impacte residual del suport número 1 de la línia elèctrica d'evacuació AT 132 kV SE parc eòlic La Losilla - SE Ayora. Es procedirà per a això de la manera següent:  
  
- Com a complement al programa de vigilància ambiental ordinari es presentarà:  
· Comunicació escrita, almenys amb una setmana d'antelació, des de la data prevista per a l'execució de la mesura correctora.  
· En el termini de dos mesos des de l'execució, es presentarà un informe extraordinari sobre el procés d'aplicació de la mesura correctora i resultat d'esta, i s'hi inclou un reportatge fotogràfic de l'estat actual i l'estat final.  
2. Així mateix, en el període comprés entre la notificació d'esta resolució complementària fins a la data d'aplicació de la mesura correctora del suport número 1, es realitzarà un seguiment de la regeneració natural de la vegetació en la superfície afectada per l'obertura de l'accés per a la instal·lació del suport núm. 2 de la línia AT 132 kV SE parc eòlic La Losilla - SE Ayora.  
S'inclourà en l'informe extraordinari, requerit en el punt 1 anterior, les dades del seguiment realitzat, una valoració de l'estat del terreny fins a eixe moment i en funció del resultat la corresponent proposta de mesures correctores per a la integració de l'obra en l'entorn.  
  
3. Es tindrà en compte que la reubicació de la subestació de La Losilla implica una xicoteta modificació en l'àmbit territorial del pla especial de la zona 10, així com en la zona perimetral de 1.000 metres establida en funció de l'article 25 de la normativa del pla eòlic, la qual cosa haurà de ser considerat per la seua incidència en el planejament urbanístic del terme d'Ayora.  
  
Segon  
Aprovar l'annex de modificació al projecte del parc eòlic La Losilla per canvi d'ubicació de la subestació, firmat pel tècnic competent i visat pel col·legi oficial corresponent, amb les condicions següents:  
Les obres hauran de realitzar-se d'acord amb el projecte presentat.  
1. El termini de posada en marxa serà de sis mesos comptadors a partir de la notificació d'esta resolució. Amb anterioritat a l'acabament del termini mencionat, Acciona Eólica de Levante, SL podrà sol·licitar-ne l'ampliació per mitjà de sol·licitud motivada davant d'esta direcció general.  
2. El titular donarà compte de l'acabament de les obres al Servici Territorial d'Energia de València als efectes de reconeixement definitiu i extensió de l'autorització d'explotació.  
3. Acciona Eólica de Levante, SL haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del pla eòlic de la Comunitat Valenciana.  
  
Tercer  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significarà que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
L'Administració deixarà sense efecte esta resolució en qualsevol moment en què observe l'incompliment de les condicions imposades en esta.  
La present resolució no és definitiva en via administrativa i en contra es podrà interposar recurs d'alçada davant de la Secretaria Autonòmica d'Indústria i Energia en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 30 de setembre de 2013.- El director general d'Energia: Antonio Cejalvo Lapeña.